1. **sz. melléklet Győrszemere Községi Önkormányzat Képviselő-testületének 18/2018. (XII.13.) önkormányzati rendeletéhez**

Szervezeti és Működési Szabályzat 8. sz. melléklet

**Az átruházott hatáskörök felsorolása**

Egészségügyi és Szociális Bizottság részére átruházott hatáskörök listája

* A gyermekvédelmi feladatok és ellátásokról szóló rendeletben megállapított hatáskörök gyakorlása

Polgármester részére átruházott hatáskörök listája

Önkormányzati vagyonnal kapcsolatos átruházott hatáskörök:

* Ha a vagyonról az Önkormányzat javára lemondtak, a vagyon elfogadásáról a polgármester dönt, feltéve, hogy az önkormányzat képes a vagyonhasznosításra járó kötelezettségek teljesítésére.
* Az önkormányzati vagyont érintő hatósági eljárásban a tulajdonost megillető nyilatkozattételi jogot, továbbá a közigazgatási és bírósági eljárásban az ügyfél jogát a polgármester gyakorolja.
* Az önkormányzat jogi képviseletének biztosításáról a polgármester gondoskodik.
* Az éves költségvetési rendeletben átruházott hatáskörök.

Szociális ellátások megállapításával kapcsolatos átruházott hatáskörök:

* Pénzbeli ellátások megállapítása
* Települési támogatás,
* Rendkívüli települési támogatás.
* Természetben nyújtott szociális ellátás megállapítása
* Köztemetés megállapítása
* Születési támogatás.
* Szociális étkeztetés iránti kérelem elbírálása

Közterület használattal, fenntartással kapcsolatos átruházott hatáskörök:

* a közterület-használati megállapodás megkötésére, valamint a mozgóképről szóló 2004. évi II. törvényben meghatározott képviselő-testületi hatáskörök gyakorlására vonatkozó hatáskörök
* igazolás kiállítása arról, hogy a filmalkotás közérdekű célt szolgál
* mozgóbolti tevékenység során igénybe vett közterület-használat esetén a közterülethasználati megállapodás feltételeinek kialakítása, a szerződés megkötése
* közterülethasználati megállapodás felmondása, közérdekből megszüntetése
* közterületek rendszeres tisztításának helyszíneinek és fontossági sorrendjének meghatározása
* Az önkormányzati terület parkolási célból történő igénybevétele esetén az önkormányzat nevében a szerződés megkötésére a polgármester jogosult

Településrendezéssel kapcsolatos átruházott hatáskörök:

* Településrendezési eszköz tárgyalásos vagy állami főépítészi eljárásban történő lefolytatása esetén a beérkezett partneri vélemények, javaslatok elfogadásáról vagy el nem fogadásáról, az el nem fogadás indokolásáról a Polgármester dönt
* Minden a partnerségi egyeztetéssel kapcsolatos Korm. rendeletben és helyi rendeletben nem szabályozott kérdésben a Polgármester dönt, a vonatkozó eljárási szabályok megtartása mellett

Településkép megőrzésével kapcsolatos átruházott hatáskörök:

* a településképi helyi védelem feladatait a polgármester a helyi társadalmi és egyéb szervezetek, valamint a lakosság véleményének kikérésével látja el
* a település számára jelentős eseményről való tájékoztatás érdekében a polgármester településképi bejelentési eljárásban, a vonatkozó jogszabályok és a helyi rendeletben meghatározott tilalmak és követelmények alól eltérést engedélyezhet évente összesen tizenkét naptári hét időszakra.
* településképi szakmai konzultáció ellátása a települési főépítész akadályoztatása esetén
* településképi véleményezési eljárás lefolytatása építésre, bővítésre, településképet érintő átalakításra irányuló építési, összevont vagy fennmaradási engedélyezési eljáráshoz
* településképi bejelentési eljárás lefolytatása a településkép helyi védelméről szóló önkormányzati rendeletben meghatározott településképi területi védelem alá tartozó területen, műemléki környezetben, valamint egyedi védelem alatt álló építményre vonatkozóan a helyi rendeletben meghatározott építési tevékenységek esetén, valamint a helyi építési szabályzatban meghatározott lakó és vegyes területfelhasználású övezetekben és a hozzájuk kapcsolódó közterületeken, zöldterületeken valamint közúti közlekedési övezetekben a helyi rendeletben meghatározott építési engedély nélkül végezhető építési tevékenységek esetén.
* a településképi helyi rendeletben meghatározott kötelezettségek megszegése és végre nem hajtása esetén e magatartás megszegőjével szemben hivatalból, vagy bejelentésre eljárást indít, amennyiben a bejelentés megalapozott, a polgármester önkormányzati hatósági jogkörében eljárva kötelezést ad ki az építtetőnek vagy a tulajdonosnak a jogsértő állapot 90 napon belüli megszüntetésére.
* amennyiben a kötelezésnek a kötelezett nem tett eleget, és a jogsértő állapot továbbra is fennáll, a polgármester pénzbírságot, ismételt pénzbírságot szab ki a helyi rendeletben meghatározottak szerint

Egyéb átruházott hatáskörök:

* az ingatlanok házszámának megállapítása
* közúti közlekedésről szóló törvényvben a közút kezelője számára biztosított hatáskörök gyakorlása

Jegyző részére átruházott hatáskörök

* a közösségi együttélés alapvető szabályai betartásának ellenőrzése
* a közösségi együttélés alapvető szabályainak megsértése esetén eljárás lefolytatása
* a szilárd hulladékgyűjtéssel, hulladékszállítással, kezeléssel, ártalmatlanítással kapcsolatos kötelezettségek teljesítésének ellenőrzése
* köztisztasággal kapcsolatos kötelezettségek teljesítésének ellenőrzése